**भारत सरकार**

**रेल मंत्रालय**

**राज्य सभा**

**27.07.2018 के**

**अतारांकित प्रश्न सं. 1247 का उत्तर**

**लोकमान्य तिलक एक्सप्रेस के फेरे**

**1247. श्री नरेन्द्र कुमार स्वैनः**

**क्या रेल मंत्री यह बताने की कृपा करेंगे किः**

(क) क्या रेल मंत्रालय भुवनेश्वर/पुरी से मुम्बई जाने वाली लोकमान्य तिलक एक्सप्रेस के फेरों को सप्ताह में तीन दिन से बढ़ाकर प्रतिदिन करेगा; और

(ख) रेल मंत्रालय संबलपुर-अंगुल, कोटावल्सा-किरोनडोल तथा रायगढ़-कोरापुट लाइनों के सभी स्टेशनों पर नई यात्री रेलगाडि़यों के ठहराव की शुरुआत कब तक करेगा?

**उत्तर**

**रेल मंत्रालय में राज्य मंत्री (श्री राजेन गोहांई)**

(क): इस समय, मुम्बई 11019/11020 भुवनेश्वर - छत्रपति शिवाजी महाराज टर्मिनस कोंकण एक्सप्रेस की दैनिक सेवा सहित 4 जोड़ी गाड़ी सेवाओं के जरिए भुवनेश्वर/पुरी से जुड़ा हुआ है। अन्य गैर - दैनिक गाड़ी सेवाओं के फेरों में वृद्धि करना परिचालनिक तंगियों के कारण, फिलहाल, व्यावहारिक नहीं है।

(ख): सम्बलपुर – अंगुल, कोट्टावलासा – किरंदूल और रायगडा – कोरापुट के बीच नई गाड़ी चलाने का, फिलहाल, कोई प्रस्ताव नहीं है अतः ठहराव की व्यवस्था करना व्यवहारिक नहीं है। बहरहाल, सम्बलपुर – अंगुल, कोटावल्सा – किरंदूल और रायगडा – कोरापुट खंड इस समय क्रमशः 1, 1 और 2 जोड़ी पैसेंजर गाड़ियों द्वारा सेवित हैं।

\*\*\*\*\*